**Վազգեն Իգնատի Մանասյան** (մարտի 13, 1958(1958-03-13), Դուշանբե, Տաջիկական ԽՍՀ, ԽՍՀՄ - հունվարի 9, 2024(2024-01-09)), հայկական արմատներով խորհրդային և տաջիկ ֆուտբոլիստ, հարձակվող, ԽՍՀՄ սպորտի վարպետ (1988), մարզիչ։

Կենսագրություն
--------------

Վազգեն Մանասյանը ֆուտբոլ սկսել է խաղալ Դուշանբեի շենքերի բակերում։ 1968-1970 թվականներին մասնակցել է «Կաշվե գնդակ» համամիութենական մրցույթին։ Այնուհետև ընդունվել է «Սպարտակ» մարզադաշտին կից թիվ 5 մանկապատանեկան մարզադպրոց։ Մարզվել է Վալերի Ֆայզրախմանովի և Վալերի Կորչեևի մոտ։ 1975-1979 թվականներին սովորել է Տաջիկստանի պոլիտեխնիկական ինստիտուտում և միաժամանակ հանդես է եկել ինստիտուտի թիմում Տաջիկստանի առաջնությունում։ 1979 թվականի սեպտեմբերին հրավիրվել է «Պամիր»։ Քանի որ նրան հնարավոր չէր հայտագրել, Մանասյանը խաղացել է փոխարինող կազմում, որտեղ էլ դրսևորել է իր ռմբարկուական որակները։

1980 թվականից հանդես է եկել թիմի հիմնական կազմում։ Առաջին մրցաշրջանում մասնակցել է առաջնության բոլոր 46 հանդիպումներին և դարձել 16 գոլի հեղինակ։ Հետագա մրցաշրջաններում նույնպես նա շատ գոլեր է խփել, իսկ թիմն առաջին լիգայում առաջատարի դերում է եղել։ 1986 թվականի առաջնությունում Մանասյանը խփել է 27 գոլ։ Այդ ցուցանիշը նրան թույլ է տվել դառնալ «Տաջիկստանի Կոմսոմոլեց» թերթի «Կրակող խաղակոշիկների» մրցանակակիր, որը սահմանվել է մրցաշրջանի առաջին լիգայի ամենաարդյունավետ ռմբարկուի համար։ 1987 թվականի մայիսի 31-ին «Ռոստսելմաշ»-ի դեմ արտագնա խաղում նա խփել է իր 100-րդ գոլը ազգային առաջնություններում առաջին լիգայի թիմերի կազմում։ 1988 թվականի մրցաշրջանում նա օգնեց թիմին նվաճել փոքր ոսկե մեդալներ առաջին լիգայի առաջնությունում և դուրս գալ բարձրագույն լիգա։ Արդյունքում 120 գոլով նա դարձավ առաջին լիգայի լավագույն ռմբարկուներից մեկը։
Բարձրագույն լիգայում Մանասյանն այնքան էլ արդյունավետ չի խաղացել. երեք մրցաշրջանում նա խփել է ընդամենը 3 գոլ։

1992 թվականի ապրիլին՝ ԽՍՀՄ փլուզումից հետո, հեռացել է «Պամիր»-ից և տեղափոխվել «Զենիթ»։ Սանկտ Պետերբուրգում 4 խաղ է անցկացրել, որպես «հարձակվող»։ Վնասվածքը նրան խանգարել է թիմում տեղ գրավել՝ «Սպարտակի» հետ խաղում սեպավոր խաղակոշիկով կանգնել են նրա ոտքի աքիլլեսյան ջլի վրա։ Ամառային ընդմիջմանը նրա վնասվածքն ապաքինվել է, սակայն ստուգողական խաղում կրկին վնասվածք է ստացել։ Հետազոտությունը ցույց է տվել, որ խաղացողի մոտ ջիլը մասնակի պատռվել է։ Արդյունքում, ակումբի ղեկավարության հետ փոխհամաձայնությամբ պայմանագիրը լուծարվել է, Մանասյանը վերադարձել է Դուշանբե, որտեղ ամբողջովին բուժել է վնասվածքը և տեղափոխվել Ուկրաինա, որտեղ մի քանի մրցաշրջան է անցկացրել առաջին լիգայի «Վորսկլա» ակումբում՝ ստանալով Ուկրաինայի քաղաքացիություն։ 1992 թվականին նա մեկ հանդիպում է անցկացրել Տաջիկստանի ազգային հավաքականի կազմում։

Կարիերան ավարտել է 1996 թվականին՝ Ռուսաստանի երկրորդ լիգայի «Ինդուստրիա» (Բորովսկ) թիմում։ Այնուհետև վերադարձել է Պոլտավա, որտեղ մարզել է КФК թիմը, ինչպես նաև եղել Պոլտավայի մարզի տարբեր տարիքի թիմերի գլխավոր մարզիչը։

2003 թվականի դեկտեմբերից մարզել է Վոլոչանին-Ռատմիր ակումբը։ 2004 թվականին հեռացել է թիմից։ 2005 թվականին աշխատել է «Նովոռոսիյսկ» ֆուտբոլային ակումբի հետ, որը խաղացել է Հարավային դաշնային շրջանի սիրողական լիգայում։ 2006-2007 թվականներին գլխավորել է Պավլովսկի ստանիցայի «Կոլոս» ֆուտբոլային ակումբը։ 2011 թվականի սկզբին նա նշանակվել է Ուզբեկստանի առաջնության առաջին լիգայում հանդես եկող Տաշքենդի «Լոկոմոտիվ» ակումբի գլխավոր մարզիչ։ Հետագայում դարձել է ակումբի մարզչական շտաբի անդամ։

Մանասյանը ունի երկու երեխա՝ ավագ դուստրը՝ Օլգան և որդին Արսենը (ծն. 01/08/1987)։ Օլգան աշխատում է որպես Պոլտավայի մարզի գլխավոր մանկաբույժ։ Արսեն Մանասյանը նույնպես ընտրել է ֆուտբոլիստի մասնագիտությունը։

2021 թվականին Վազգեն Մանասյանի մոտ ախտորոշվել է օնկոլոգիական հիվանդություն։ Մահացել է Տաշքենդում 2024 թվականի հունվարի 9-ի գիշերը։

Վիճակագրություն
---------------

| Սեզոն | Ակումբ | Խաղեր | Գոլեր
  |
| --- | --- | --- | --- |
| 1980 | Խորհրդային Սոցիալիստական Հանրապետությունների Միություն Պամիր | 46 | 16
  |
| 1981 | Խորհրդային Սոցիալիստական Հանրապետությունների Միություն Պամիր | 44 | 13
  |
| 1982 | Խորհրդային Սոցիալիստական Հանրապետությունների Միություն Պամիր | 42 | 13
  |
| 1983 | Խորհրդային Սոցիալիստական Հանրապետությունների Միություն Պամիր | 40 | 9
  |
| 1984 | Խորհրդային Սոցիալիստական Հանրապետությունների Միություն Պամիր | 41 | 7
  |
| 1985 | Խորհրդային Սոցիալիստական Հանրապետությունների Միություն Պամիր | 40 | 12
  |
| 1986 | Խորհրդային Սոցիալիստական Հանրապետությունների Միություն Պամիր | 44 | 27
  |
| 1987 | Խորհրդային Սոցիալիստական Հանրապետությունների Միություն Պամիր | 40 | 8
  |
| 1988 | Խորհրդային Սոցիալիստական Հանրապետությունների Միություն Պամիր | 39 | 15
  |
| 1989 | Խորհրդային Սոցիալիստական Հանրապետությունների Միություն Պամիր | 21 | 1
  |
| 1990 | Խորհրդային Սոցիալիստական Հանրապետությունների Միություն Պամիր | 23 | 1
  |
| 1991 | Խորհրդային Սոցիալիստական Հանրապետությունների Միություն Պամիր | 5 | 1
  |
| 1992 | Պամիր | ? | 8
  |
| Ռուսաստան Զենիթ | 4 | 0
  |
| 1992/93 | Ուկրաինա Վորսկլա | 16 | 3
  |
| 1993/94 | ՈւկրաինաՎորսկլա | 26 | 8
  |
| 1994/95 | Ուկրաինա Վորսկլա | 28 | 8
  |
| 1995/96 | Ուկրաինա Նիվա | 2 | 0
  |
| 1996 | Ռուսաստան Ինդուստրիա | 19 | 6
  |

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2
3. ↑  «Манасян Вазген». Արխիվացված օրիգինալից 2015 թ․ սեպտեմբերի 24-ին. Վերցված է 2012 թ․ մայիսի 28-ին.
4. ↑  «История «Зенита». Сезон 1992». Արխիվացված է օրիգինալից 2009 թ․ ապրիլի 26-ին. Վերցված է 2009 թ․ հուլիսի 4-ին.
5. ↑  «Статистика на сайте zenit-history.ru». Արխիվացված օրիգինալից 2014 թ․ հոկտեմբերի 8-ին. Վերցված է 2013 թ․ հոկտեմբերի 24-ին.
6. ↑  «Офіційний сайт Федерації футболу України». Արխիվացված օրիգինալից 2016 թ․ նոյեմբերի 27-ին. Վերցված է 2010 թ․ հուլիսի 20-ին.
7. ↑  «International Matches 1992 — Asia». Արխիվացված օրիգինալից 2015 թ․ սեպտեմբերի 15-ին. Վերցված է 2010 թ․ հուլիսի 20-ին.
8. ↑  Из «Памира» — в тверскую Венецию(չաշխատող հղում)
9. ↑  «ФК «Новороссийск»: цвета прежние, тренер новый». Արխիվացված օրիգինալից 2016 թ․ մարտի 5-ին. Վերցված է 2012 թ․ մայիսի 28-ին.
10. 1 2  «В списке футболистов мира есть и павловчане» (ռուսերեն). Pav-edin23.ru. 2014 թ․ փետրվարի 13. Արխիվացված օրիգինալից 2021 թ․ մայիսի 13-ին. Վերցված է 2019 թ․ հուլիսի 5-ին.
11. ↑  Вазген Манасян стал помощником главного тренера ташкентского «Локомотива»
12. ↑  Манасян Арсен Вазгенович
13. ↑  «Ушёл из жизни ветеран таджикского футбола Вазген Манасян – Федерация Футбола Таджикистана» (ռուսերեն). Վերցված է 2024 թ․ հունվարի 9-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · FootballFacts.ru · Transfermarkt (խաղացող) · Transfermarkt (մարզիչ) · ՈւՖԱ |

 |